31964D0350
P 093/1484
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 25 февруари 1964 година
относно прилагането за френските отвъдморски департаменти на някои разпоредби от Договора, свързани с правото на установяване и с плащания
(64/350/EИО)
СЪВЕТЪТ НА ЕВРОПЕЙСКАТА ИКОНОМИЧЕСКА ОБЩНОСТ,
като взе предвид Договора за създаване на Европейската икономическа общност, и по-специално член 227, параграф 2 от него;
като взе предвид предложението от Комисията;
като има предвид, че в съответствие с член 227, параграф 2, алинея втора, Съветът определя условията, при които разпоредбите на Договора, които не са включени в член 227, параграф 2, алинея първа, и по-специално тези на членове 52-58 и 106 от Договора, които следва да се прилагат за френските отвъдморски департаменти;
като има предвид, че състоянието на икономиката на тези департаменти и изискванията за икономическото и социалното им развитие правят целесъобразно приложението на членове от 52 до 58 и някои разпоредби на член 106 от Договора;
РЕШИ:
Член 1
Членове 52 до 58 от Договора се прилагат за френските отвъдморски департаменти при условията, определени в настоящото решение.
При приемане на директивите за прилагане на Общата програма за премахване на ограниченията за свободата на установяване, Съветът ще може, като изключение и в необходимата степен, да приеме специални директиви относно установяването на лица и дружества във френските отвъдморски департаменти.
Член 2
Без да се засяга изпълнението на мерките, приети в съответствие с разпоредбите на Договора и на Конвенцията за прилагане от 25 март 1957 г. и на тези, които ще се приемат в съответствие с член 1, обхватът правото на установяване във френските отвъдморски департаменти постепенно се разширява, за да включи дружества и граждани на държавите-членки, различни от Франция, така че всякаква дискриминация да бъде премахната най-късно три години след началото на прилагането на настоящото решение.
Съветът, с квалифицирано мнозинство и по предложение от Комисията, приема необходимите директиви за постигането на това постепенно разширение на обхвата.
Въпреки това, обаче, гражданите и дружествата на една държава-членка могат да се възползват по отношение на дадена дейност в даден френски отвъдморски департамент от разпоредбите на алинея първа до степента, до която държавата, на която те са граждани, предоставя по отношение на същата дейност предимства от същото естество на френски граждани и дружества.
Член 3
Разпоредбите на член 106 от Договора, доколкото не са посочени в Решение на Съвета от 11 май 1960 г. относно прилагането на разпоредбите на Договора, отнасящи се до движение на капитали за Алжир, се прилагат за френските отвъдморски департаменти.
Член 4
Настоящото решение се започне да се прилага от държавите-членки от същата дата, както и Решението на Съвета относно асоциирането на отвъдморските страни и територии с Европейската икономическа общност.
Тази дата се публикува в Официален вестник на Европейските общности.
Съставено в Брюксел на 25 февруари 1964 година.